**Szennyvíz bekötés esetén benyújtandó dokumentáció**

A Felhasználónál keletkező szennyvizek elvezetését szolgáló szennyvíz-bekötővezetékek építése, átalakítása, megszüntetése csak a vonatkozó jogszabályok és társasági előírások betartásával lehetséges.

A szennyvízelvezető hálózatra való rácsatlakozás csak a Társaság (az ÉRV ZRt., mint Szolgáltató) engedélyével, a Társaság által meghatározott módon valósulhat meg.

**Szennyvízbekötési munkákkal kapcsolatos fogalmak:**

**Házi szennyvízhálózat:** az ingatlanon keletkező szennyvíz összegyűjtését szolgáló és azt a szennyvíz bekötővezeték, vagy a csatlakozó szennyvízhálózat végpontjához továbbító - az ingatlanon lévő építmény (épület) tartozékát képező - szennyvízvezeték-hálózat, annak kiegészítő elemeivel (így például szennyvízmennyiség-mérő, szennyvízminőség-ellenőrző akna, szennyvíz-előkezelő mű) együtt.

**Szennyvíz bekötővezeték:**az ingatlanon keletkező szennyvizeknek, továbbá egyesített rendszerű szennyvízelvezetés esetén a csapadékvizeknek a szennyvíz törzshálózatba történő bevezetésére szolgáló vezeték, amelynek a végpontja, ha

* 1. gravitációs: a telekhatáron belül, attól legfeljebb 1 méter távolságra telepített ellenőrzőaknáknak vagy ellenőrző-, tisztítónyílásnak a kimeneteli oldala, ezek hiányában

*aa)* telekhatáron kialakított zártsorú beépítés esetén az épület külső falsíkja,

*ab)* nem telekhatáron kialakított zártsorú beépítés esetén az ingatlan határvonala,

* 1. kényszeráramoltatású: szennyvizet a gravitációs szennyvíz-törzshálózatba juttató rendszer esetén a szennyvíz beemelő szivattyú szívócsonkja vagy vízbevezető rácsozata, továbbá a szennyvizet kényszeráramoltatású szennyvíz-törzshálózatba juttató rendszer esetében – az átemelő szivattyú, vagy vákuumszelep elhelyezésétől függetlenül – a szennyvíz beemelő szivattyú szívócsonkja, vízbevezető rácsozata, vagy a vákuumszelep Felhasználó felőli oldala;

**Szennyvízelvezetés szolgáltatási pont:** a szennyvíz-bekötővezeték Felhasználó felőli végpontja, amely

* gravitációs bekötővezeték esetén a telekhatáron belül, attól legfeljebb 1 m távolságra telepített ellenőrzőaknának vagy ellenőrző-, tisztítónyílásnak a kimeneti oldala, ezek hiányában
  + 1. zártsorú beépítés esetén az épület külső falsíkja,
    2. nem zártsorú beépítés esetén az ingatlan határvonala,
* kényszeráramoltatású rendszer esetén

1. az ingatlanon keletkezett szennyvizet gravitációs szennyvíz törzshálózatba juttató rendszer szennyvízbeemelő szivattyújának szívócsonkja vagy szennyvízbevezető rácsozata,
2. az ingatlan szennyvízeit kényszeráramoltatású szennyvíztörzshálózatba juttató rendszer esetén az átemelőszivattyú elhelyezésétől függetlenül szennyvíz beemelő szivattyújának szívócsonkja, vagy szennyvízbevezető rácsozata, vagy a vákuumszelep elhelyezkedésétől függetlenül a vákuumszelep Felhasználó felöli oldala,

* a víziközmű-Szolgáltató és a Felhasználó közötti közüzemi szerződésben meghatározott pont,
* a víziközmű-Szolgáltató által üzemeltetett törzshálózaton a közüzemi szerződésben meghatározott pont,
* a szennyvíz-átadó rendszerének átadási pontja;

**A szennyvízbekötés folyamata:**

1. A szennyvízközmű törzshálózat mentén fekvő ingatlanok tulajdonosa, vagy egyéb jogcímen használója kérheti az ingatlan bekötését a szennyvízközmű hálózatba. A szennyvíz bekötővezeték megépítéséhez, átalakításához, vagy megszüntetéséhez Társaságunk írásbeli hozzájárulása szükséges. A kérelemmel kapcsolatos előkészítési és kivitelezési munkák összes felmerült költsége a megrendelőt terheli.
2. Amennyiben a bekötés megvalósítása Társaságunk tájékoztatása alapján nem tervköteles, akkor a Felhasználónak a hiánytalanul kitöltött Megrendelő adatlap beadásával kérnie kell a szolgáltatói hozzájárulást, valamint a közműcsatlakozás műszaki átvételét.

Gazdálkodó szervezet esetén ezt megelőzően a későbbiekben meghatározott módon gondoskodni kell az igényelt szennyvízmennyiség csatornába való bebocsátásához szükséges hozzájárulás beszerzéséről.

Nem kell például tervet készíteni, ha az ingatlanon belül egy méterre a kivitelezés (törzshálózat építésekor) folyamán megvalósították a csatlakozás lehetőségét.

1. Ha a bekötés tervköteles, akkor a szennyvízbekötés kezdeményezőjének a Megrendelő adatlaphoz csatolnia kell az építésre jogosult kivitelező, vagy tervezői jogosultsággal, kamarai tagsággal rendelkező személy által készített, a tervezéssel érintett egyéb közműnek (gáz, csatorna, posta, ÉMÁSZ, stb.) üzemeltetőinek hozzájárulásával ellátott, és a helyi önkormányzat által jóváhagyott, illetve az előírásaival ellátott kiviteli tervet, 2 példányban.

Ha a benyújtott terv az előírásoknak nem felel meg formai, vagy műszaki okból, Társaságunk a hozzájárulás megadását a terv kiegészítéséhez, vagy megfelelő új terv benyújtásához köti.

**A. Műszaki leírás, amelynek tartalmaznia kell:**

a. a kérelmező nevét, postai címét,

b. az ingatlan - szükség esetén a létesítménnyel érintett szomszédos ingatlanok - helyének (utca, házszám) és helyrajzi számának a megjelölését,

c. a szennyvízbekötési tervnek egyértelműen meg kell jelölnie, az ingatlanon belül bekötendő épületek számát, azok elhelyezkedését és, hogy milyen eredetű szennyvíz keletkezik az ingatlanon (a törzshálózatba csak kommunális szennyvíz vezethető),

d. az elvezetendő szennyvíz napi átlagos és csúcsidei mennyiségét (m3/nap, l/s), minőségét, a vállalkozási célú igény külön feltüntetésével (a közműfejlesztési hozzájárulás megállapításához),

e. az előtisztításra, valamint az előtisztítás utáni szennyvízminőségre vonatkozó adatokat,

f. a létesítmények, berendezések rövid leírását, műszaki jellemzőit, a szenny-vízkibocsátási helyek számát és azok szintbeli elhelyezkedését a befogadó akna fedlapjához képest.

**B. A helyszínrajznak (1:200, 1:500 léptékben) tartalmaznia kell:**

a. az érintett ingatlant épületeivel, létesítményeivel, annak helyrajzi, illetve házszámát,

b. minden önálló ingatlan részére külön bekötővezetéket kell tervezni, illetve kivitelezni,

c. a szennyvízvezetékek és egyéb vonalas létesítmények nyomvonalát, átmérőjét, anyagát, lejtését, jellemző pontjainak abszolút magassági adatait, a vezetékkel, berendezésekkel érintett létesítményeket,

d. a szennyvízhálózathoz tartozó berendezések (aknák, előtisztító, mennyiségmérő, stb.) helyét,

e. útalatti átvezetés nyomvonalát, a védőcsövezés módját. (Az útalatti átvezetés az úttest hossztengelyére merőleges lehet. Az úttest és a padka teljes szélességben védőcsövezendő. A védőcső anyaga KG PVC, vagy KPE min. NA 200 legkisebb átmérőben.),

f. egyéb vonatkozásban az OTÉK előírásainak betartását (védőtávolságok épülettől, fától, villanyoszloptól, szennyvízcsatornától és gyűjtőtől, stb.),

g. a tervnek a bekötővezeték hossz-szelvényét is tartalmaznia kell útkeresztezés és bármilyen közmű keresztezés (gáz, csatorna, kábel, stb.) esetén, feltüntetve a keresztezett létesítményt, helyét és a keresztezett létesítmény főbb adatait (átmérő, anyag, szélesség, stb.),

h. A fedlapszint alatti szifonszinttel rendelkező lefolyók esetén a Felhasználó az ingatlan elöntés elleni védelmét visszaáramlás elleni műszaki védelem beépítésével köteles biztosítani. A nem megfelelő műszaki védelem miatt keletkezett károkért a Szolgáltatót semmilyen felelősség nem tartozik.

i. a tervező azonosítási adatait.

Ha a Felhasználó a közműcsatlakozás műszaki tervezését az ÉRV ZRt.-nél rendeli meg, akkor a tervet, megrendelés és térítési díj ellenében Társaságunk készíti el. Az elkészült tervet csak a kapcsolódó díj befizetését követően lehet megküldeni a megrendelő részére.

Ha a tervet külső tervező készíti, akkor a tervezőnek a terv elkészültét megelőzően egyeztetni kell Társaságunkkal. Az egyeztetésért előre meghatározott díjat számolunk fel.

1. Kivitelezés (munkaárok, útátfúrás, stb.) csak a szükséges jóváhagyásokkal ellátott, egyeztetett és az elsőfokú építési hatóság által jóváhagyott terv, valamint az ÉRV ZRt. engedélye alapján kezdhető meg.
2. Ha a bekötést nem az ingatlan tulajdonosa kezdeményezi, akkor Társaságunk a szolgáltatói hozzájárulást csak a tulajdonos előzetes írásbeli beleegyezésével adja meg (a jegyző által elrendelt bekötés kivételével).
3. Társaságunk - mint Szolgáltató - a hozzá benyújtott, vagy megküldött tervek és kapcsolódó dokumentumok alapján (vagy, ha a bekötés nem tervköteles, akkor a benyújtott Megrendelő adatlap alapján) 15 napon belül írásban nyilatkozik a szolgáltatói hozzájárulás megadásáról, vagy a hozzájárulás megadását a terv kiegészítéséhez, vagy megfelelő új terv benyújtásához köti.
4. Gazdálkodó szervezeteknek a tevékenységük során keletkezett (a tervben megjelölt) szennyvízmennyiség elvezetésére jogosultságot kell szereznie (a Társaság által adott űrlapon való igényléssel, valamint befizetéssel) a szükséges mértékű közműfejlesztési hozzájárulás megfizetésével. A közműcsatlakozás csak a közműfejlesztési hozzájárulás befizetése után végezhető el.
5. Társaságunk - mint Szolgáltató - a szolgáltatói hozzájárulás megadását követően, a helyszínelés megállapításait figyelembe véve szerződési ajánlatot küld az általa végzendő munkálatokra.

Amennyiben a megrendelő a szerződést elfogadja és az árajánlatban szereplő összeget befizeti, a Szolgáltató a szerződésből rá háruló közműcsatlakozási munkákat (csatlakozási pont kiépítés, csőfektetés, stb.) az előzetesen egyeztetett napon elvégzi. Ha a szerződés nem kerül elfogadásra, vagy a Felhasználó hibájából teljesítésre, akkor az abban meghatározott határidő lejártát követően a bekötési ügyintézési folyamatot elölről kell kezdeni.

A kivitelezési munkák befejezését követően a Társaság, illetve a Felhasználó nyilatkozik arról, hogy a bekötés a vonatkozó műszaki előírásnak megfelelően valósult meg.

Ha a bekötés kivitelezését nem Társaságunk végzi, akkor a Felhasználó előre egyeztetett módon köteles Társaságunktól helyszíni műszaki felügyeletet kérni, melynek díját köteles megfizetni. Amennyiben az egyeztetés ellenére a kivitelezés meghiúsul, akkor új időpontot kell egyeztetni, de a kiszállási költségeket a Felhasználónak meg kell térítenie. Ennek megfizetéséig a kivitelezés műszaki átvétele nem történhet meg. Idegen kivitelezés esetén, a helyszínen a Társaságunk részére át kell adni a munkát végző kivitelezői nyilatkozatát.

Ha a szabályos közműcsatlakozás nem igényel kivitelezési munkát, csak a bekötés műszaki átvételére van szükség, akkor ennek díját a Felhasználó a helyszínen köteles megfizetni.

1. Amennyiben a kivitelezés, illetve a műszaki átvétel szabályosan megtörténik, akkor a Társaság a Szennyvízbekötési jegyzőkönyv aláírásával járul hozzá a közműcsatlakozás használatba vételéhez.

A jegyzőkönyv, egyben a használatbavételi hozzájárulás aláírásának feltétele, hogy a Felhasználó a házi átemelők működtetéséhez szükséges, mindenkori szabványoknak, műszaki előírásoknak megfelelő villamos csatlakozási pont biztosításáról gondoskodjon és vállalja a házi átemelő megőrzését, szabály szerű kezelését.

Ha a szennyvízbekötést igénylő az ivóvíz szolgáltatást Társaságunktól veszi igénybe, akkor a kivitelezést követően csak a vonatkozó Szennyvízbekötési jegyzőkönyvet kell aláírnia.

Ha a Felhasználónál más társaság végzi az ivóvíz-szolgáltatást, akkor a bekötéskor nem csak a Szennyvízbekötési jegyzőkönyvet, hanem a Szolgáltatási szerződést is alá kell írnia a Felhasználónak.

Ha a Felhasználó ivóvíz-vételezés céljából hidrofort (vagy azt is) használ, akkor a Felhasználó által felhasznált nem víziközműből származó víz mennyiségének – amennyiben a felhasznált víz közüzemi szennyvízhálózatba kerül – mérésére szolgáló fogyasztásmérőt köteles saját költségén felszereltetni és a fogyasztásmérő karbantartásáról, hitelesítési cseréjéről gondoskodni. Ilyen esetben a Felhasználónak szintén alá kell írnia a Szennyvízbekötési jegyzőkönyvet és a Szolgáltatási szerződést is.

A szolgáltatás igénybevételére a Felhasználó csak a Szennyvízbekötési jegyzőkönyv aláírása, a Szolgáltatási szerződés (amennyiben szükséges) megkötése, a közműcsatlakozáshoz kapcsolódó díjak megfizetése és a szolgáltatói hozzájárulás kiállítása után jogosult.

Kelt: …………………………………………, …………..év ……………………hó …………….nap

...............................................